Pronarët e banesave në Londër shfrytëzojnë Lojërat Olimpike 
Ata që banojnë pranë stadiumit mund të përfitojnë deri pesë herë më tepër se çmimet e tregut për qeratë.
Banorët e Londrës po nxjerrin fitime në tregun afat-shkurtër të qerasë së pronave, i nxitur prej Lojërave Olimpike që do të zhvillohen këtë verë. Shumë prej tyre po lirojnë shtëpitë për vizitorët e huaj. Për shkak të pamundësisë së hoteleve për t’iu përgjugjur kërkesës, ata që kanë banesa pranë qendrës olimpike po shfrytëzojnë një treg të favorshëm me vizitorë që kërkojnë të qëndrojnë pranë stadiumit, duke ofruar çmime deri në pesë herë më tepër se vlera e qerasë në treg. Në kryeqytetin britanik pritet të vijnë miliona vizitorë gjatë periudhës së Lojërave Olimpike dhe Paraolimpike, prandaj dhomat e disponueshme të hoteleve po rrallohen, sidomos në zonat pranë stadiumit. Veçanërisht korporatat, për shembull mediat e huaja, kanë nevojë të qëndrojnë pranë aktivitetit dhe gjithashtu u duhet të kenë anëtarët e ekipeve të tyre të punës në të njëjtin vend. Kjo është arsyeja pse është e leverdisshme të merret me qera shtëpia e dikujt, si psh apartamentet në Mile End, pranë stadiumit. Christian Nelson është një konsulent administrimi, i cili po përgatitet ta lirojë shtëpinë e tij, duke e dhënë me qera për periudhën e Lojërave Olimpike. Ai shkoi tek agjencia imobiliare Keatons për të diskutuar mbi planin e tij. Zoti Nelson beson se apartamenti i tij do të jetë mjaft i preferuar nga vizitorët e huaj. Ai thotë se vlera e qerasë së shtëpisë së tij për dy muaj gjatë verës, jo vetëm që do të paguajë pagesën mujore të kredisë, por gjithashtu do të mundësojë edhe që ai të largohet nga Londra, duke shkuar me pushime diku tjetër. thotë ai Darren Rebeiro, administrator i zhvillimit të biznesit i firmës imobiliare Keatons, po paraprin tregun olimpik të qerave. Ai thotë se ata që jetojnë në Stratford mund të presin të marrin për banesat e tyre deri në pesë herë më tepër se sa çmimet e qerave në treg, ndërsa ata që banojnë në zonat përreth, deri në katër herë më shumë: Në zonën Stoke Newington – rreth 6 kilometra e gjysmë larg qendrës olimpike – Elizabeth Melinek, nënë e dy fëmijëve, po paketon lodrat e fëmijëve të saj. Zonja Melinek ka një shtëpi me hapësirë të bollshme dhe katër dhoma gjumi, në një rrugë të qetë. Ajo thotë: Me paratë që do të marrë nga qeraja e shtëpisë, ajo do të jetë në gjendje të paguajë për një eksperiencë të veçantë me familjen e saj. thotë ajo. Duket se suksesi olimpik mund të arrihet edhe jashtë aktivitetit sportiv të kësaj vere, ashtu sikundër brenda stadiumit, nga sportistët që konkurojnë për medaljet e arta.